Мікольцы (вёска)

Міко́льцы — вёска ў Мядзельскім раёне Менскай вобласьці, уваходзіць у склад Мядзельскага сельсавету. Гісторыя 1848 год — зьяўляліся вёскай маёнтку Мікольцы Вялейскага павету Віленскай губэрні і былі ўладаньнем І. Галкі. Вёска налічвала 18 двароў і 113 жыхароў. У вёсцы знаходзілася карчма на шляху зь Мядзела ў Кабыльнік. 1868 год — зьяўляліся вёскай у Мядзельскай воласьці Вялейскага павету Віленскай губэрні. Вёска налічвала 10 двароў і 88 жыхароў. 1904 год — вёска налічвала 191 жыхара. Побач зь вёскай знаходзіўся засьценак Мікольцы, які зьяўляўся ўладаньнем Ванасевіча. Насельніцтва засьценка складала 15 жыхароў. 1908 год — вёска, 21 двор, 160 жыхароў. 1921 год — знаходзіцца ў складзе Мядзельскай гміны Дунілавіцкага павету (з 1925 году — Пастаўскага ) Віленскага ваяводзтва. Вёска налічвала 32 двары і 191 жыхара, маёнтак — 1 двар і 14 жыхара 1921 год — bёска налічвала 44 двары і 259 жыхара, маёнтак — 3 двары і 36 жыхара З 12 кастрычніка 1940 году вёска знаходзіцца ў саладзе Баярскага сельсавету Мядзельскага раёну Вялейскай вобласьці (з 20 верасьня 1944 году — Маладэчанскай). 1948 год — створаны калгас «40 год БССР». З 16 ліпеня 1954 году і з 25 студзеня 1996 году вёска знаходзіцца ў складзе Мядзельскага сельсавету (з 17 лістапада 1959 году — у складзе гарпассавету Мядзельскага раёну). У 1959 годзе была пабудаваная 8-гадовая школа, пачаў працаваць клюб. 20 студзеня 1960 году вёска ўвайшла ў склад Менскай вобласьці. З 1960 году вёска ўваходзіць у склад кагласу «Ленінскі шлях» (да 20 лістапада 1961 году — «Сталінскі шлях») з цэнтрам у вёсцы Баяры. Асобы Адольф Варановіч (1940-2001)- беларускі пісьменьнік Насельніцтва 2010 год — 104 жыхары 1999 год — 128 жыхароў 1 студзеня 1997 году — 79 двароў, 148 жыхароў Інфраструктура У вёсцы разьмяшчаюцца клюб, бібліятэка, крама. У 1968 годзе ў гонар партызанаў Вялейшчыны каля вёскі быў усталяваны помнік. Крыніцы Літаратура Памяць: Гіст.-дакум. хроніка Мядзельскага р-на. — Мн.: БелЭн, 1998. — 635, [3] с. ISBN 985-11-0107-9. Nikolce, wieś, powiat wilejski, gmina Miadzioł // Słownik geograficzny Królestwa Polskiego i innych krajów słowiańskich. Tom VII: Netrebka — Perepiat. — Warszawa, 1886. — S. 148